Diari Oficial de la Generalitat Valenciana


Sumari del DOGV 9602, del 24-05-2023 (2023/5576)

DECRET 76/2023, de 19 de maig, del Consell, pel qual es complementa la declaració de bé d'interés cultural de la Torre dels Moros, situada a Vinaròs (Castelló).
----------------------------------------------------------------------------------------------------------------------------------------------------------------

### Dades del document

Número de DOGV
:   9602

Data del DOGV
:   24-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5576


Data del document
:   19-05-2023

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * legislació
    * patrimoni cultural
    * patrimoni arquitectònic
    * protecció del patrimoni

DECRET 76/2023, de 19 de maig, del Consell, pel qual es complementa la declaració de bé d'interés cultural de la Torre dels Moros, situada a Vinaròs (Castelló). [2023/5576]  
PREÀMBUL  
  
I. L'article 49.1.5é de l'Estatut d'Autonomia de la Comunitat Valenciana estableix la competència exclusiva de la Generalitat en matèria de patrimoni històric, artístic, monumental, arquitectònic, arqueològic i científic, sense perjudici del que disposa el número 28 de l'apartat 1 de l'article 149 de la Constitució Espanyola. L'article 26.2 de Llei 4/1998, d'11 de juny, del patrimoni cultural valencià, disposa que la declaració d'un bé d'interés cultural es farà mitjançant decret del Consell, a proposta de la conselleria competent en matèria de cultura. Tot això sense perjudici de les competències que l'article 6 de la Llei 16/1985, de 25 de juny, del patrimoni històric espanyol, reserva a l'Administració General de l'Estat.  
La Torre dels Moros, situada en el terme municipal de Vinaròs, té la condició de bé d'interés cultural amb la categoria de monument, per atribució directa de la llei, de conformitat amb el que s'estableix en la disposició addicional primera de la Llei 4/1998, d'11 de juny, del patrimoni cultural valencià, en atenció a la seua adscripció indubtable a l'arquitectura historicomilitar o defensiva, i està inscrita com a tal en el Registre General de Béns d'Interés Cultural, amb el codi d'identificació número J-X-93-8069271.  
La disposició transitòria primera, paràgraf segon, de la Llei 4/1998, d'11 de juny, del patrimoni cultural valencià, permet a la Conselleria d'Educació, Cultura i Esport complementar les declaracions de béns d'interés cultural produïdes abans de l'entrada en vigor de l'esmentada llei a fi d'adaptar el seu contingut als requisits que s'estableixen en aquesta.  
II. Amb data 23 de setembre de 2008 (DOGV 21.10.2008), la Direcció General de Patrimoni Cultural Valencià va adoptar la Resolució per la qual es va incoar expedient per a complementar la declaració de bé d'interés cultural de la Torre dels Moros de Vinaròs mitjançant la delimitació del seu entorn de protecció i l'establiment de la normativa protectora del bé, procediment aquest últim que ha caducat pel transcurs del termini legal de vint mesos en què hauria d'haver sigut resolt, havent vençut a més de molt el termini de tres anys d'espera que l'article 27.7 de la Llei 4/1998, d'11 de juny, del patrimoni cultural valencià, imposa per a tornar a plantejar o reprendre la incoació de la complementació declarativa, des que es va produir la caducitat de la resolta inicialment.  
  
L'informe dels serveis tècnics de la Direcció General de Cultura i Patrimoni de data 2 de setembre de 2021, tenint en compte els béns patrimonials que radiquen en l'entorn de protecció del bé d'interés cultural i la transformació a què s'ha vist sotmés, proposa la incoació d'un nou expedient per a complementar la declaració de bé d'interés cultural de la Torre dels Moros, mitjançant la delimitació del seu entorn de protecció. A més s'assenyalen expressament com a béns de rellevància local, a l'efecte de la seua inclusió en la Secció Segona de l'Inventari General del Patrimoni Cultural Valencià, els béns patrimonials de rellevant significació patrimonial existents en aquest àmbit, i s'estableix la normativa de protecció del bé.  
Mitjançant la Resolució de 14 de gener de 2022 (DOGV 24.01.2022), de la Conselleria d'Educació, Cultura i Esport, es va acordar incoar de nou un expedient per a complementar la declaració de bé d'interés cultural de la Torre dels Moros, situada a Vinaròs (Castelló), mitjançant la delimitació del seu entorn de protecció i l'establiment de normativa de protecció per a aquest, i es va sotmetre l'expedient incoat a tràmit d'informació pública.  
  
S'han complit tots els tràmits legalment preceptius d'acord amb les disposicions vigents.  
  
III. De conformitat amb la fórmula aprovatòria determinada en els articles 13 i 14 del Decret 24/2009, consta en l'expedient l'informe preceptiu favorable a la complementació declarativa de bé d'interés cultural del Consell Valencià de Cultura i de la Reial Acadèmia de Belles Arts de Sant Carles, que han prestat la seua conformitat a la proposta que se'ls ha elevat, de conformitat amb el que estableix l'article 27.5 de la Llei 4/1998, d'11 de juny, del patrimoni cultural valencià.  
  
Així mateix, s'han recaptat de les conselleries afectades els informes exigits per l'article 43 de la Llei 5/1983, de 30 de desembre, del Consell, sense que s'haja formulat cap al·legació per part d'aquestes.  
S'han formulat al·legacions en el tràmit d'informació pública i en el d'audiència, a les quals s'ha donat resposta raonada de conformitat amb l'informe dels serveis tècnics.  
  
IV. El present decret de complementació declarativa s'adequa als principis de bona regulació establits en l'art. 129 de la Llei 39/2015, de 30 d'octubre, del procediment administratiu comú de les administracions públiques, i s'ha acreditat la concurrència en aquesta iniciativa normativa dels principis de necessitat, eficàcia, proporcionalitat, seguretat jurídica, transparència en el seu procés d'elaboració, i eficiència.  
  
En compliment del principi de necessitat i eficàcia, l'Estatut d'Autonomia de la Comunitat Valenciana preceptua en l'article 12 que la Generalitat vetlarà per la protecció i defensa de la identitat i els valors del Poble Valencià i el respecte a la seua diversitat i al seu patrimoni històric. En aquest sentit, la Torre dels Moros constitueix un enclavament de rellevant significació patrimonial, no solament pels valors que incorpora aquest immoble monumental, sinó pels que manifesten en grau tan significatiu altres béns arqueològics i arquitectònics radicats en els seus voltants, a la protecció dels quals ha de proveir-se amb vista a salvaguardar en la mesura que siga possible els referents espacials o preexistències als quals s'associen aquests, assumint en tant que no resulten incompatibles amb els valors protegits les transformacions ja operades que ha experimentat l'àmbit tutelat de resultes de l'ordenació municipal en vigor.   
En compliment del principi de proporcionalitat, el present decret declaratiu constitueix l'eina necessària i imprescindible per a la preservació, posada en valor i divulgació al màxim nivell de la Torre dels Moros i de l'espai cultural en què es localitza, en confluir en aquest uns altres béns arquitectònics i arqueològics de destacada significació patrimonial.  
En compliment del principi de seguretat jurídica, la present formalització tutelar i la normativa que s'hi estableix concilia la protecció a uns béns de destacada significació patrimonial amb la definició precisa de l'estatut jurídic dels titulars de drets afectats, el règim del qual s'articula de manera que es faça possible almenys la preservació dels béns patrimonials existents, per a propiciar en la mesura que siga possible que no es degrade més la silueta paisatgística.  
  
En compliment del principi de transparència per a potenciar la participació activa dels destinataris en l'elaboració de la present iniciativa normativa, s'ha suscitat la intervenció activa dels ciutadans a través del tràmit d'informació pública, i finalment s'ha donat audiència als titulars dominicals i altres interessats, que han formulat al·legacions, a les quals s'ha donat resposta motivada de conformitat amb l'informe dels serveis tècnics.  
En compliment del principi d'eficiència, la present disposició reglamentària tan solament implementa el tràmit de la prèvia i preceptiva autorització administrativa de l'òrgan competent en matèria de cultura per a qualssevol actuacions que pretenguen realitzar-se en el monument i les de transcendència patrimonial que es detallen en la normativa amb relació a l'entorn, sense perjudici del règim tutelar que resulta aplicable al patrimoni arqueològic únicament als efectes de salvaguardar les seues preexistències, tal com apareixen descrites en el present decret declaratiu, en relació causa-efecte.  
En virtut del que s'ha exposat i de conformitat amb el que s'estableix en els articles 18.f i 28.c) de la Llei 5/1983, de 30 de desembre, del Consell, i la resta de la normativa referenciada i aplicable, a iniciativa i proposta de la consellera d'Educació, Cultura i Esport, conforme amb el Consell Jurídic Consultiu, i prèvia deliberació del Consell en la seua reunió del dia 19 de maig de 2023,  
  
  
  
DECRETE  
  
CAPÍTOL I  
Objecte  
  
Article 1. Objecte  
El present decret té com a objecte complementar la declaració de bé d'interés cultural de la Torre dels Moros, situada en el terme municipal de Vinaròs (Castelló), mitjançant la delimitació del seu entorn de protecció d'acord amb la delimitació descriptiva i gràfica que figura en els annexos primer i segon d'aquest decret i l'establiment de la normativa protectora per a aquest, i a més es descriuen i s'assenyalen expressament com a béns de rellevància local en l'annex I, a l'efecte de la seua inclusió en la secció segona de l'Inventari General del Patrimoni Cultural Valencià, altres béns patrimonials de destacada significació patrimonial que es localitzen en els seus voltants, a la tutela dels quals ha de proveir-se acumulativament per la seua contigüitat amb la Torre dels Moros.  
  
  
CAPÍTOL II  
Monument i normativa de protecció aplicable a aquest  
  
Article 2. Règim del monument  
S'atendrà el que es disposa en la secció 2a, del capítol III, del títol II, de la Llei 4/1998 d'11 de juny, de la Generalitat, del patrimoni cultural valencià, relativa al règim dels béns immobles d'interés cultural.  
  
  
Article 3. Usos permesos  
Els usos permesos seran tots aquells que siguen compatibles i contribuïsquen a la conservació de les restes, la seua adequació per a la visita pública i el gaudi patrimonial del bé. L'autorització particularitzada d'ús es regirà pel que es disposa en l'article 18 de la Llei 4/1998, d'11 de juny, del patrimoni cultural valencià.  
  
  
CAPÍTOL III  
Entorn de protecció i normativa de protecció aplicable a aquest  
  
Article 4. Règim general d'intervencions  
1. De conformitat amb el que es disposa en l'article 35 de l'esmentada Llei 4/1998, d'11 de juny, del patrimoni cultural valencià, qualsevol intervenció que pretenga realitzar-se en l'entorn de protecció del monument requerirà la prèvia autorització de la conselleria competent en matèria de patrimoni cultural. En l'entorn de protecció es distingeixen dues zones integrades per les parcel·les descrites en l'annex I d'aquest decret.  
2. Totes les intervencions requeriran, per al tràmit d'autorització, la definició precisa del seu abast, amb la documentació tècnica que per la seua especificitat els corresponga, i amb la ubicació parcel·lària i el suport fotogràfic que permeta constatar la situació de partida i la seua transcendència patrimonial.  
  
Article 5. Excepcions al règim general  
1. Sense perjudici del que es disposa en l'article anterior, mitjançant informe tècnic municipal, es podrà derivar la no necessitat de tràmit d'autorització previ en actuacions que se situen fora del present marc per la seua falta de transcendència patrimonial i sempre que es justifique la seua idoneïtat respecte dels valors protegits de l'àmbit monumental, com són les actuacions dirigides a la mera conservació, reparació i decoració interior dels immobles residencials que es troben en aquest i que, per tant, no comporten cap alteració de la situació preexistent.  
  
2. En aquests casos, l'Ajuntament comunicarà a la conselleria competent en matèria de cultura en el termini de 10 dies la concessió de llicència municipal, adjuntant com a mínim l'informe tècnic que s'esmenta en el paràgraf anterior, un plànol d'ubicació i el suport fotogràfic que permeta constatar la situació de partida i la seua falta de transcendència patrimonial.  
Article 6. Actuacions il·legals  
La contravenció del que es disposa en els articles anteriors determinarà la responsabilitat de l'Ajuntament de Vinaròs en els termes establits en l'article 37 de la Llei del patrimoni cultural valencià.  
  
  
  
Secció Primera  
Entorn de protecció (Zona 1, identificada en l'annex II)  
  
Article 7. Preservació del paisatge històric  
A fi de preservar el paisatge històric del monument, no s'autoritzaran noves edificacions excepte construccions auxiliars de les labors agrícoles i les d'ús cultural i posada en valor encaminada a la divulgació i gaudi de l'entorn que siguen ambientalment compatibles, i queden expressament prohibits els abocaments de residus, desmunts, terraplens i esplanacions. Qualsevol altre moviment de terres requerirà l'informe preceptiu indicat en l'article 4 d'aquesta normativa.  
  
  
Article 8. Edificacions existents  
Els edificis existents no podran augmentar el seu volum edificat.  
  
Article 9. Usos permesos  
Els usos permesos seran els agrícoles, forestals i els residencials existents en l'actualitat, i podrà ser ampliat l'ús forestal.  
  
Article 10. Protecció del patrimoni arqueològic  
1. En qualsevol intervenció que afecte el subsol de l'immoble o el seu entorn de protecció, resultarà aplicable el règim tutelar establit en el títol III de la Llei 4/1998, d'11 de juny, del patrimoni cultural valencià, per a la salvaguarda del patrimoni arqueològic.  
2. A més dels béns de rellevància local amb la categoria d'espais de protecció arqueològica assenyalats en l'article següent, haurà d'incloure's en el catàleg de béns i espais protegits com a àrea de vigilància arqueològica el Corral de la Closa d'Alejo.  
  
Article 11. Béns de rellevància local  
Tots els béns de rellevància local assenyalats en l'annex I del present decret, així com els referenciats en els plànols primer i segon de l'annex II, documentació gràfica, hauran d'incloure's en la secció segona de l'Inventari General del Patrimoni Cultural Valencià. Aquesta inclusió determina l'obligació per als ajuntaments d'inscriure'ls en el catàleg municipal de béns i espais protegits, conforme al que s'estableix en el Decret 62/2011, de 20 de maig, de la Generalitat, pel qual es regula el procediment de declaració i el règim de protecció dels béns de rellevància local. Fins a aqueix moment, aquests béns queden subjectes al que es disposa en els articles 1 i 2 de la present normativa de protecció.  
  
  
  
Secció Segona  
Entorn de protecció (Zona 2, identificada en l'annex II)  
  
Article 12. Usos  
L'ús permés serà únicament el residencial unifamiliar.  
  
Article 13. Aprofitament urbanístic  
1. La parcel·la mínima serà de huit-cents metres quadrats.  
2. El nombre màxim de plantes serà de dues sobre rasant amb les següents altures de cornisa:  
  
Número de plantes Altura de cornisa  
1 4 m  
2 7 m  
  
  
3. L'ocupació màxima serà del 30 % de la superfície de la parcel·la.  
4. El nombre màxim d'habitatges serà d'un per parcel·la.  
Article 14. Condicions de volum i forma de l'edificació  
1. És obligatòria l'ordenació per edificació aïllada.  
2. L'edificació tindrà un tractament d'igual qualitat dels materials en totes les seues façanes.  
3. L'edificació es recularà com a mínim sis metres de les façanes a vial i cinc metres dels altres límits.  
4. En els espais lliures i de reculada no s'autoritza cap mena de construccions o instal·lacions, ni tan sols les de caràcter temporal o precari.  
5. Els materials de tancament de les parcel·les, seran:  
Fusta, fàbrica de pedra i rajola i el formigó, amb altures màximes d'un metre seixanta centímetres. Podran executar-se tancaments vegetals de bardisses o arbustos fins a una altura de dos metres. Els tancaments diàfans metàl·lics com reixes, malles o filats, suportats amb pals o pilars a distància mínima de dos metres i altura total màxima de dos metres.  
6. No s'autoritzen moviments de terra que suposen una modificació de les cotes naturals del terreny en més o menys un metre. Aquests hauran d'executar-se fora dels espais de reculada.  
7. Els paviments, terrasses, voreres, piscines o similars, al marge de l'edificació principal, no podran superar en un metre les cotes naturals del terreny.  
8. Es prohibirà la construcció de soterranis.  
9. Es condicionarà la parcel·la amb tractament vegetal en superfície, un mínim del 60 % de la parcel·la lliure de construcció, es plantaran almenys 10 arbres d'espècies autòctones, buscant la màxima integració de la nova construcció en el paisatge, tant en l'elecció de les espècies com en la localització de la plantació d'aquests. S'evitaran els arbres d'alt port que puguen incidir en la contemplació del poblat ibèric o del paisatge des d'aquest.  
10. Per damunt de l'altura de cornisa màxima, podran admetre's les següents construccions:  
a) Els vessants de la coberta, que no podran sobrepassar un pendent superior al 35 %, i el carener no podrà situar-se en cap cas a més de 2,50 metres de l'altura de cornisa.  
b) Els remats d'escala, amb una superfície màxima construïda de 30 m² i que no podrà sobrepassar una altura de 3 metres sobre l'altura de cornisa.  
c) Altres instal·lacions (antenes i parallamps, panells de captació d'energia solar, etc.). Se separaran 3 metres de la línia de façana. No podran tindre una superfície construïda major de 10 m² (inclosos els elements i construccions auxiliars). En el cas dels panells de captació d'energia solar hauran de col·locar-se amb la mateixa inclinació que els vessants de coberta. En les cobertes planes no sobrepassaran els 3 metres d'altura.  
d) Es permetrà la construcció d'ampits, baranes i remats ornamentals, que no podran depassar en més d'1,5 metres l'altura de cornisa.  
  
e) Les ximeneres de ventilació o d'evacuació de fums, calefacció i condicionament d'aire, amb les altures que amb vista al seu correcte funcionament determine la reglamentació específica vigent o en defecte d'això les normes de bona pràctica de la construcció.  
11. En els projectes es justificarà la proposta paisatgística dels tancaments, edificacions, urbanització i jardineria.  
  
  
DISPOSICIONS ADDICIONALS  
  
Primera. Inscripció en l'Inventari general del patrimoni cultural valencià  
La present complementació de la declaració de bé d'interés cultural, amb la categoria de monument, de la Torre dels Moros, situada en el terme municipal de Vinaròs (Castelló), s'inscriurà en la secció primera de l'Inventari general del patrimoni cultural valencià i en el Registre general de béns d'interés cultural, dependent de l'Administració general de l'Estat.  
  
Segona. Absència d'incidència en la despesa pública de la present disposició  
La implementació i posterior desenvolupament del present decret no podrà tindre cap incidència en la dotació de tots i cadascun dels capítols de despesa assignada a la Conselleria d'Educació, Cultura i Esport, i en tot cas s'haurà d'atendre amb els mitjans personals i materials de la conselleria competent per raó de la matèria.  
  
  
DISPOSICIONS FINALS  
  
Primera. Entrada en vigor  
El present decret es publicarà en el Boletín Oficial del Estado i entrarà en vigor l'endemà de la publicació en el Diari Oficial de la Generalitat Valenciana.  
  
Segona. Pla especial de protecció de l'entorn  
D'acord amb el que es disposa en els articles 34.2 i 39.4 de la Llei 4/1998, d'11 de juny, del patrimoni cultural valencià, el Pla especial de protecció de l'entorn del bé d'interés cultural haurà de ser aprovat per l'Ajuntament de Vinaròs en el termini d'un any a comptar de la publicació de la present complementació declarativa.  
  
València, 19 de maig de 2023  
  
El president de la Generalitat,  
XIMO PUIG I FERRER  
  
La consellera de Educació, Cultura i Esport,  
RAQUEL TAMARIT IRANZO  
  
  
ANNEX I  
Delimitació de l'entorn de protecció de la Torre dels Moros,   
béns patrimonials que se situen en aquest entorn   
i que es relacionen i identifiquen a efectes tutelars  
  
A) Justificació de la delimitació proposada:  
L'objecte és delimitar l'entorn de protecció de la Torre dels Moros, torre defensiva inscrita en la secció primera de l'Inventari del Patrimoni Cultural Valencià com a bé d'interés cultural i en el Registre General de Béns d'Interés Cultural del Ministeri de Cultura amb el número R-I-51- 0010763. Se situa en la parcel·la 77 del polígon 59.  
En el seu àmbit es localitzen els següents béns:  
- Poblat Ibèric del Puig de la Misericòrdia. Bé d'interés cultural de conformitat amb el que s'estableix en la disposició addicional primera de la mencionada Llei 4/1998, d'11 de juny, del patrimoni cultural valencià, per la seua indubtable adscripció a l'arquitectura històrica militar. Es tracta d'un oppidum ibèric fortament emmurallat ocupat entre els segles VII a II a.n.e. Se situa en les parcel·les 77, 202 i 208 del polígon 59 i la finca registral 2370451BE8827S.  
- Ermita de Sant Sebastià o de la Misericòrdia. Bé de rellevància local amb la categoria de monument d'interés local per la disposició addicional 5a de la Llei 4/1998, d'11 de juny, del patrimoni cultural valencià, per ser un edifici d'arquitectura religiosa anterior a 1940. L'existència de l'ermita està constatada des de 1499. Borràs Jarque, en la seua història de Vinaròs, diu que en els llibres del segle XVI de l'Arxiu Parroquial apareix repetidament l'ermita com a lloc arrelat en la vida social de la població i de la comarca. La nombrosa arribada de pelegrins va fer que es construïra al costat del temple un espaiós edifici per a donar-los alberg.  
A la fi del segle XVI es produeix una gran expansió econòmica a Vinaròs, constituït port comercial de primer ordre, que va afectar l'ermita, la qual va ser ampliada. Les obres van ser aprovades per l'Ajuntament al març de 1715 i es va col·locar la primera pedra el 23 de juny del mateix any. Els treballs van finalitzar en 1721.  
El conjunt arquitectònic de l'ermita es troba en un altell dominant la plana on s'assenta la població i la costa. Ofereix l'aspecte d'una fortalesa, en estar protegit pels gruixuts murs exteriors de l'ermita i per la muralla que envolta la plaça enfront d'aquesta.  
  
- La Closa. Es tracta d'un jaciment romà els inicis del qual es remunten al segle I d.n.e., com a continuïtat del poblament del cim del Puig de la Misericòrdia. Haurà d'incloure's en el catàleg de proteccions municipal com a bé de rellevància local amb la categoria d'espai de protecció arqueològica. Se situa en la parcel·la 77 del polígon 59.  
- El Corral de la Closa d'Alejo. Es tracta d'un jaciment medieval que es troba en les parcel·les 179 i 76 del polígon 59. Haurà d'incloure's en el catàleg de proteccions municipal com a àrea de vigilància arqueològica.  
S'ha resolt delimitar un entorn comú que per proximitat inclou la totalitat del turó del Puig de la Misericòrdia atenent els següents criteris:  
  
- Topogràfics i paisatgístics, amb la inclusió de l'extrem del turó en el qual, per la lògica de la seua implantació històrica, es troben situats els béns, i els camins pròxims des d'on és possible la seua contemplació.  
- Arqueològics, l'àmbit comprén els mateixos béns d'interés cultural, de rellevància local, l'àrea de vigilància arqueològica i les àrees confrontants susceptibles de noves troballes relacionades amb aquests.  
  
- Administratius, delimitant l'entorn per camins i parcel·les cadastrals, facilitant d'aquesta manera la seua definició i tutela.  
- Espais públics (vials, voreres, sòl públic) en contacte directe amb el bé d'interés cultural i les parcel·les enumerades anteriorment i que constitueixen part del seu ambient immediat.  
  
B) Delimitació de l'entorn de protecció:  
Literal:  
Origen: intersecció de l'eix del camí que puja a l'ermita anomenat de Sant Sebastià i la prolongació de la mitgera nord de la parcel·la 202 del polígon 59, punt A.  
  
Sentit: horari.  
Línia delimitadora: la línia creua el camí de Sant Sebastià i recorre les mitgeres sud de les parcel·les 09183, 202, 144, 212, 143 i 142. Prossegueix pel límit est de les parcel·les 202 i 204 i pels límits sud de les parcel·les 107, 149 i 150 fins a girar a sud pel límit oest de la parcel·la 106 i posteriorment girant a l'est pel límit sud de les parcel·les 72, 153 i 73 fins a girar cap al sud travessant les parcel·les 181, 76, 179 i 77 pel límit de les seues subparcel·les. Girant novament a l'est, incorpora la parcel·la 12 i en direcció est fins a arribar a l'àmbit de sòl urbà continuant pel límit sud i oest del carrer del Cerc. En la confluència amb el camí de l'Ermita gira cap a l'oest pel seu límit sud i recorre els límits de la parcel·la 20 i la mitgera est de les parcel·les 123, 19 i 18 per a acabar en el límit sud de la 201 fins al punt d'origen.  
  
  
Coordenades:  
  
Punt X Y  
 1 441226 4489911  
 2 044263 4489913  
 3 189790 4489918  
 4 165186 4490021  
 5 441600 4490080  
 6 993650 4490086  
 7 323474 4489916  
 8 407869 4489972  
 9 717769 4489890  
68 034629 4489830  
71 421074 4489836  
00 604343 4489722  
94 757633 4489627  
58 824204 4489525  
07 626612 4489430  
03 586599 4489233  
42 568012 4489200  
31 475438 4489189  
72 597896 4489130  
08 827354 4489226   
64 548642 4489294  
94 781872 4489283  
23 027755 4489306  
99 856586 4489299  
94 769091 4489297  
34 745622 4489312  
22 953083 4489301  
01 502395 4489306  
73 358901 4489311  
09 152495 4489372  
49 171207 4489411  
09 327049 4489410  
30 005517 4489460  
09 042886 4489475  
35 384385 4489499  
66 531502 4489567  
03 039175 4489673  
56 490607 4489668  
65 943943 4489716  
11 131861 4489851  
  
Parcel·les: referències cadastrals (Segons la documentació obtinguda en la Seu Electrònica Cadastre. Ministeri d'Hisenda)  
  
Sòl no urbanitzable:  
- Parcel·la cadastral 12138A05900077. Agrícola.  
- Parcel·la cadastral 0009I0100BE88E. Parcel·la construïda sense divisió horitzontal  
- Parcel·la cadastral 0023H0300BE88G. Parcel·la construïda sense divisió horitzontal  
- Parcel·la cadastral 12138A05800202. Agrari.  
- Parcel·la cadastral 12138A05800203. Parcel·la, a efectes cadastrals, amb immobles de diferent classe (urbà i rústic).  
- Parcel·la cadastral 12138A05809006.  
- Parcel·la cadastral 12138A05809001. Via de comunicació de domini públic.  
- Parcel·la cadastral 12138A05900076. Agrari.  
- Parcel·la cadastral 12138A05900106. Agrari.  
- Parcel·la cadastral 12138A05900179. Agrari.  
- Parcel·la cadastral 12138A05900181. Agrari.  
- Parcel·la cadastral 12138A05900202. Agrari.  
- Parcel·la cadastral 12138A05900203. Parcel·la, a efectes cadastrals, amb immobles de diferent classe (urbà i rústic).  
- Parcel·la cadastral 12138A05900204. Agrari.  
- Parcel·la cadastral 12138A05900205. Agrari.  
- Parcel·la cadastral 12138A05900206. Agrari.  
- Parcel·la cadastral 12138A05900207. Agrari.  
- Parcel·la cadastral 12138A05900208. Agrari.  
- Parcel·la cadastral 12138A05900209. Agrari, matoll.  
- Parcel·la cadastral 12138A05900210. Agrari, matoll.  
- Parcel·la cadastral 12138A05909006. Via de comunicació de domini públic.  
- Parcel·la cadastral 12138A05909008. Agrari.  
Sòl urbà:  
- Parcel·la cadastral 2370433BE8827S. Parcel·la construïda sense divisió horitzontal.  
- Parcel·la cadastral 23704F3BE8827S. Sòl sense edificar.  
- Parcel·la cadastral 2370439BE8827S. Parcel·la construïda sense divisió horitzontal.  
- Parcel·la cadastral 2370449BE8827S. Sòl sense edificar.  
- Parcel·la cadastral 2370447BE8827S. Sòl sense edificar.  
- Parcel·la cadastral 2370448BE8827S. Parcel·la construïda sense divisió horitzontal.  
- Parcel·la cadastral 2370445BE8827S. Sòl sense edificar.  
- Parcel·la cadastral 2370446BE8827S. Sòl sense edificar.  
- Parcel·la cadastral 2370442BE8827S. Parcel·la construïda sense divisió horitzontal.  
- Parcel·la cadastral 2370444BE8827S. Parcel·la construïda sense divisió horitzontal.  
- Parcel·la cadastral 2370440BE8827S. Parcel·la construïda sense divisió horitzontal.  
- Parcel·la cadastral 2370441BE8827S. Sòl sense edificar.  
- Parcel·la cadastral 2370436BE8827S. Sòl sense edificar.  
- Parcel·la cadastral 2370438BE8827S. Sòl sense edificar.  
- Parcel·la cadastral 23704B1BE8826N. Sòl sense edificar.  
- Parcel·la cadastral 23704E6BE8827S. Parcel·la construïda sense divisió horitzontal.  
- Parcel·la cadastral 2370450BE8827S. Sòl sense edificar.  
- Parcel·la cadastral 2370451BE8827S. Parcel·la construïda sense divisió horitzontal.  
- Parcel·la cadastral 2370434BE8827S. Parcel·la construïda sense divisió horitzontal.  
- Parcel·la cadastral 2370435BE8827S. Sòl sense edificar.  
- Parcel·la cadastral 2766811BE8826N. Agrícola.  
Zones: L'entorn de protecció s'ha dividit en dues zones a fi de facilitar una normativa diferenciada, atendre les al·legacions presentades en la tramitació i adequar la situació urbanística vigent.  
La Zona 1, on s'inclouen la totalitat dels elements patrimonials protegits. Comprén les parcel·les:   
12138A05900077. 1163G0975MS40S, 7456O2175MT57N, 47812L25048971, 41975Y33356617, 89757T10347453, 27645Q07053604, 69152B83624471, 82686K08972076, 52336E78828254, 11078T22814812, 12641T47665848, 34369R89028121, 39199Q04597797, 52693S23330313, 21656W88085493, 25812W65901252, 04956Z91294054, 06515X45640009, 16681V34586304, 93947L40989477, 80725J73550759, 2370451BE8827S, 2370446BE8827S, 2370447BE8827S, 2370448BE8827S, 2370449BE8827S, 2370450BE8827S, 23704F3BE8827S, 2370436BE8827S, 2370435BE8827S.  
La Zona 2 correspon amb les parcel·les de sòl urbà:   
2370445BE8827S, 2370444BE8827S, 2370442BE8827S, 2370441BE8827S, 23704B1BE8826N, 2370440BE8827S, 2370439BE8827S, 2370438BE8827S, 23704E6BE8827S, 2370434BE8827S, 2370433BE8827S, 2766811BE8826N (parcialment).